**Molėtų rajono savivaldybės taryba**

**SPRENDIMAS**

**Dėl MOLĖTŲ KULTŪROS CENTRO NUOSTATŲ PATVIRTINIMO**

2020 m. rugpjūčio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsnio 5 dalimi, įgyvendindama Molėtų rajono savivaldybės strateginio veiklos plano 2020–2022 metams, patvirtinto Molėtų rajono savivaldybės tarybos 2020 m. sausio 30 d. sprendimu Nr. B1-1 „Dėl Molėtų rajono savivaldybės strateginio veiklos plano 2020–2022 metams patvirtinimo“, 5 programos „Kultūros, sporto ir jaunimo politikos plėtros ir bendruomeniškumo skatinimo programa“ 1 tikslo 1 uždavinio „Darbo su jaunimu formų plėtros ir kokybės užtikrinimas“ 05.01.01.02 priemonę „Atviro jaunimo centro įkūrimas“, siekdama užtikrinti Molėtų rajono savivaldybėje kokybišką atvirąjį darbą su jaunimu,

Molėtų rajono savivaldybės taryba n u s p r e n d ž i a:

 1.Patvirtinti pakeistus Molėtų kultūros centro nuostatus (pridedama).

 2.Įgalioti Molėtų kultūros centro direktorę Ingą Narušienę pasirašyti pakeistus Molėtų kultūros centro nuostatus ir teisės aktų nustatyta tvarka įregistruoti juos Juridinių asmenų registre.

 3.Pripažinti netekusiu galios Molėtų rajono savivaldybės tarybos 2012 m. lapkričio 8 d. sprendimą Nr. B1-177 „Dėl Molėtų kultūros centro nuostatų patvirtinimo“ su visais pakeitimais ir papildymais, nuo šiuo sprendimu patvirtintų nuostatų įregistravimo Juridinių asmenų registre dienos.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras